„Medicul în vârstă de 38 de ani, Adrian Ilie Prone, se afla în timpul gărzii, şi a fost găsit decedat, marţi, la ora 7.00 dimineaţa. Se pare că ar fi suferit un infarct. În prezent, Inspectoratul Teritorial de Muncă desfăşoară o anchetă, pentru că medicul se afla în timpul serviciului. Este şi poliţia la faţa locului, dar ancheta este în principal în competenţa noastră”, a declarat, pentru MEDIAFAX, Dantes Bratu, inspector general al Inspecţiei Muncii.

Dosar penal deschis de procurori după decesul medicului de la Spitalul Sfântul Ioan din Bucureşti

Cazul medicului decedat în timpul gărzii la Spitalul Sfântul Ioan din Bucureşti a fost preluat pentru investigaţii de poliţiştii de la Secţia 26 sub coordonarea Parchetului de pe lângă Judecătoria Sectorului 4, fiind catalogat drept accident de muncă.